
	(protokols Nr. 13, 40. punkts)



Konkursa “Skaistākais Ziemassvētku noformējums” nolikums

	Izdots saskaņā ar Valsts pārvaldes iekārtas likuma 72. panta pirmās daļas 2. punktu



1. Vispārīgie jautājumi

1. Šis nolikums nosaka kārtību, kādā Jūrmalas valstspilsētas administrācija (turpmāk – Administrācija) organizē konkursu “Skaistākais Ziemassvētku noformējums” (turpmāk – Konkurss).
1. Konkursa mērķi:
1. veicināt Ziemassvētku noskaņas radīšanu, svētkiem atbilstoša noformējuma izveidi un izvietošanu Pašvaldības administratīvajā teritorijā – uz ēku fasādēm, logos, skatlogos, laukumos, pagalmos un citviet, kas ir vērsts uz publisko ārtelpu (turpmāk – objekts), motivējot iedzīvotājus, uzņēmējus un iestādes vizuāli labiekārtot un dekorēt savus īpašumus; 
1. iesaistīt jebkuru interesentu – iedzīvotājus, uzņēmējus, apmeklētājus, garāmgājējus, iestādes un organizācijas – Jūrmalai raksturīgas, estētiskas un vizuāli pievilcīgas pilsētvides veidošanā ziemas periodā;
1. popularizēt sabiedrības radošo izpausmju daudzveidību Ziemassvētku noformējuma izveidē;
1. veicināt vizuālā noformējuma mākslas atpazīstamību kā sabiedrības līdzdalības formu;
1. veicināt iedzīvotāju iesaisti Ziemassvētku noformējuma pilsētvidē pilnveidošanā un attīstībā.
1. Konkursam pieteikt Ziemassvētku noformējumu var jebkura fiziska vai juridiska persona, tai skaitā objektu novērotājs, apmeklētājs vai garāmgājējs, neatkarīgi no īpašuma vai valdījuma tiesībām uz noformētā objekta atrašanās vietu (turpmāk – Pieteicējs).
1. Papildu informāciju par Konkursu var iegūt, sazinoties ar Administrācijas Pilsētplānošanas pārvaldi (turpmāk – Pilsētplānošanas pārvalde) pa tālruni 20278443 vai rakstot uz elektroniskā pasta adresi: liene.purmale@jurmala.lv.
1. Informācija par šo nolikumu, rezultātiem un uzvarētājiem tiks publicēta Jūrmalas valstspilsētas pašvaldības informatīvajā izdevumā un tīmekļa vietnē www.jurmala.lv.



1. Pretendentu pieteikšanas kārtība Apbalvojumam

1. Pilsētplānošanas pārvalde publicē informāciju par Konkursa izsludināšanu un pieteikuma anketu (pielikums) ne vēlāk kā līdz kārtējā gada 1. novembrim, publicējot paziņojumu Jūrmalas valstspilsētas pašvaldības tīmekļa vietnē www.jurmala.lv. 
1. Pieteikt pretendentus Konkursā var laika posmā no informācijas publicēšanas brīža par Konkursa izsludināšanu līdz kārtējā gada 30. decembrim, aizpildot pieteikuma anketu, parakstot to ar drošu elektronisko parakstu un nosūtot uz elektroniskā pasta adresi: konkurss@jurmala.lv, oficiālo elektronisko adresi vai iesniedzot klātienē Administrācijas Apmeklētāju apkalpošanas centros – Jomas ielā 1/5, Jūrmalā; Raiņa ielā 110, Jūrmalā, vai Tukuma ielā 20, Jūrmalā. 
1. Pretendentus Konkursam var pieteikt Pieteicējs par publiski redzamu Ziemassvētku noformējumu Jūrmalas valstspilsētā – publiskās ārtelpās vai vietās, kas ir vērstas pret publisko ārtelpu (piemēram, ēku fasādes, skatlogi, laukumi, pagalmi u.c.) neatkarīgi no īpašuma vai valdījuma tiesībām uz noformētā objekta atrašanās vietu. 
1. Pretendentus Konkursā piesaka šādās grupās:
8. privātmāju grupa;
8. daudzdzīvokļu māju grupa;
8. veikalu un citu pakalpojumu sniegšanas vietu grupa; 
8. kafejnīcu, restorānu un krodziņu grupa;
8. izglītības iestāžu grupa; 
8. sabiedrisko ēku un organizāciju grupa;
8. tūrisma, viesnīcu (viesu, atpūtas nami u.tml.) grupa.
1. Katrs Pieteicējs Konkursam drīkst pieteikt neierobežotu pretendentu skaitu apbalvojuma “Skaistākais Ziemassvētku noformējums” (turpmāk – Apbalvojums) saņemšanai. 
1. Pieteicējs vai pretendents (Konkursam pieteiktā objekta valdītājs vai tā pilnvarotā persona) piedaloties Konkursā, iesniedzot pieteikumu, apliecina, ka nepārkāpj citu personu autortiesības un piekrīt Konkursa noteikumiem. 
1. Ja Pieteicējs nav objekta valdītājs vai tā pilnvarota persona, Administrācijai pirms Ziemassvētku noformējumu publiskošanas, ir pienākums veikt nepieciešamos saskaņojumus ar Konkursam pieteiktā Ziemassvētku noformējuma objekta īpašnieku, valdītāju vai tā pilnvarotu personu. 

1. Konkursa nominācijas un Apbalvojuma piešķiršanas kārtība

1. Lēmumu par Apbalvojuma piešķiršanu Konkursā pieņem ar Jūrmalas domes priekšsēdētāja rīkojumu izveidota Konkursa pieteikumu vērtēšanas komisija (turpmāk – Komisija). 
1. Komisijai ar lēmumu ir tiesības piešķirt Apbalvojumu šādās nominācijās:
13. nominācija privātmāju grupā – piemiņas balvu un naudas balvu 1000,00 euro apmērā;
13. [bookmark: _Hlk215738451]nominācija daudzdzīvokļu māju grupā – piemiņas balvu un naudas balvu 1000,00 euro apmērā;
13. nominācija veikalu un citu dažādu pakalpojumu sniegšanas vietu grupā – piemiņas balvu un naudas balvu 1000,00 euro apmērā;
13. [bookmark: _Hlk215738516][bookmark: _Hlk215738565]nominācija kafejnīcu, restorānu, krodziņu grupā – piemiņas balvu un naudas balvu 1000,00 euro apmērā;
13. nominācija izglītības iestāžu grupā – piemiņas balvu un naudas balvu 1000,00 euro apmērā;
13. nominācija sabiedrisko ēku un organizāciju grupā – piemiņas balvu un naudas balvu 1000,00 euro apmērā;
13. nominācija tūrisma, viesnīcu (tūristu, viesu, atpūtas nami u.tml.) grupā – piemiņas balvu un naudas balvu 1000,00 euro apmērā. 
1. Saskaņā ar likuma “Par iedzīvotāju ienākuma nodokli” 9. panta pirmās daļas 10. punktu ar iedzīvotāju ienākuma nodokli netiek apliktas Jūrmalas valstspilsētas pašvaldības budžeta iestāžu organizētajos konkursos un sacensībās fiziskajai personai piešķirtās naudas balvas, kuru kopējā vērtība taksācijas gadā nepārsniedz 1500 euro. Ja fiziskajai personai piešķirto naudas balvu kopējās vērtības apmērs taksācijas gadā pārsniedz 1500 euro, tas tiek aplikts ar iedzīvotāju ienākuma nodokli, kura samaksa tiek veikta no Jūrmalas pašvaldības apstiprināta budžeta līdzekļiem. 
1. Ja Komisija, izvērtējot pieteikumus kādā no Apbalvojuma nominācijām, konstatē, ka neviens no pieteikumiem neatbilst Apbalvojuma nominācijas kritērijiem, lēmums par Apbalvojuma piešķiršanu attiecīgajā nominācijā netiek pieņemts.
1. Apbalvojuma pasniegšana notiek reizi gadā speciāli šim nolūkam rīkotā pasākumā janvāra mēnesī. Pasākums tiek finansēts no Jūrmalas valstspilsētas pašvaldības kārtējā gada budžeta līdzekļiem.
1. Apbalvojuma piešķiršanas pasākumu nodrošina Sabiedrība ar ierobežotu atbildību “Dzintaru koncertzāle”, reģistrācijas Nr. 40003378932, apstiprinātā budžeta ietvaros.
1. Komisija, izvērtējot pieteikumus, Apbalvojumu var piešķirt ne vairāk kā trīs pretendentiem vienā Apbalvojuma nominācijā.
1. Informācija par Apbalvojuma piešķiršanu ir ierobežotas pieejamības informācija līdz oficiālajai paziņošanai Apbalvošanas pasākumā.

1. Komisija

1. Komisijas sastāvā ir deviņi locekļi, tajā skaitā Komisijas priekšsēdētājs un Komisijas priekšsēdētāja vietnieks. 
1. Komisijas uzdevums ir izvērtēt pieteikumos minētos Ziemassvētku noformējumus atbilstoši šādiem kritērijiem (punktu skalā no nulles līdz pieci katram kritērijam):
21. radošā ideja – noformējuma oriģinalitāte, tematiskā atbilstība Ziemassvētku laikam;
21. mākslinieciskā un tehniskā kvalitāte – noformējuma estētika, izpildījuma kvalitāte, tehnisko risinājumu drošums un ilgtspēja;
21. vizuālā ietekme pilsētvidē – noformējuma redzamība, saskaņa ar apkārtējo vidi un ieguldījums pilsētvides tēlā;
21. noformējuma kopējais iespaids – vizuālā izteiksmība, Ziemassvētku noskaņas radīšana un emocionālais efekts.
1. Katrs Komisijas loceklis veic individuālu pretendentu Apbalvojumam izvērtējumu un nosaka punktu skaitu atbilstoši šī nolikuma 22. punktam.
1. Darbs Komisijā netiek atalgots.
1. Par uzvarētājiem tiek atzīti tie Ziemassvētku noformējumi, kas ieguvuši augstāko kopvērtējumu pēc Komisijas locekļu kopējā novērtējuma katrā no Apbalvojuma nominācijām.
1. Apbalvojumu saņem attiecīgā Ziemassvētku noformējuma objekta valdītājs (piemēram, īpašnieks, nomnieks vai lietotājs, kurš ir atbildīgs par objekta uzturēšanu un apsaimniekošanu).
1. Komisija neizskata un Apbalvojumam neizvirza Jūrmalas valstspilsētas pašvaldības finansētu un organizētu pilsētvides Ziemassvētku noformējumu, kas veidots kā Jūrmalas valstspilsētas pašvaldības ikgadējais centralizētais pilsētas noformējums. 
1. Pilsētplānošanas pārvalde:
27. sasauc Komisijas sēdes;
27. plāno un organizē Komisijas darbu;
27. protokolē Komisijas sēdes.
1. Komisija, izvērtējot saņemtos pieteikumus, lemj par Apbalvojumu piešķiršanu šī nolikuma 14. punktā minētajās nominācijās. Pamatojoties uz Komisijas lēmumu, tiek piešķirtas naudas balvas.
1. Komisijas sēdes vada Komisijas priekšsēdētājs. Komisijas sēdes ir slēgtas. Komisijai ir tiesības pieaicināt ekspertus ar padomdevēja tiesībām.
1. Komisija ir lemttiesīga, ja tajā piedalās ne mazāk kā seši Komisijas locekļi.
1. Komisijas sēdes protokolā norāda:
31. Komisijas sēdes norises vietu, datumu un laiku;
31. Komisijas locekļus un uzaicinātās personas;
31. darba kārtības jautājumus;
31. skaitliskās balsošanas rezultātus par katru pretendentu;
31. pieņemtos lēmumus.
1. Ja Komisijas loceklis ir personīgi ieinteresēts kāda iesniegtā pieteikuma izskatīšanā, viņš par to informē pārējos Komisijas locekļus un nepiedalās šī pieteikuma vērtēšanā.
1. Komisijas sēdes protokolu paraksta Komisijas priekšsēdētājs un protokolētājs.
1. Komisijai iesniegtie dokumenti pēc Apbalvojuma piešķiršanu tiek glabāti Pilsētplānošanas pārvaldē saskaņā ar apstiprināto lietu nomenklatūru.
1. Komisija ievēro fizisko personu datu (turpmāk – personas dati) aizsardzības jomu regulējošo normatīvo aktu prasības un fizisko personu datu aizsardzību. Konkursa pieteikumā norādīto fizisko personu dati un papildu informācija, kas ietverta pieteikumā, netiek izpausta trešajām personām bez attiecīgās personas rakstiskas piekrišanas.
1. Komisijai ir pienākums līdz Apbalvojuma pasniegšanas pasākumam saņemt Apbalvojumam nominētā pretendenta – fiziskas personas – rakstisku piekrišanu viņa personas datu izpaušanai, saskaņojot izpaužamās informācijas apjomu.
1. Komisijai ir tiesības pieņemt lēmumu par Pateicības raksta un piemiņas balvas piešķiršanu.

1. Fizisko personu datu apstrāde

1. Administrācija nodrošina personas datu aizsardzību saskaņā ar piemērojamiem normatīvajiem aktiem, t.sk. Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
1. Personas datu pārzinis: Jūrmalas valstspilsētas administrācija, Jomas iela 1/5, Jūrmala, LV-2015, tālr.: 67093849, e-pasts: pasts@jurmala.lv.
1. Personas datu apstrādes mērķis:
40. identificēt Konkursa pretendentu (vārds, uzvārds);
40. nodrošināt saziņu ar Konkursa pretendentu (tālrunis, e-pasts);
40. organizēt Konkursa norisi.
1. Personas datu glabāšanas termiņi:
41. neuzvarējušo pretendentu dati – līdz Konkursa noslēgumam;
41. uzvarētāju dati – tik ilgi, cik nepieciešams Konkursa rezultātu publiskošanai un saziņai.
1. Ja Apbalvojuma pretendents atsauc savu dalību pirms Konkursa rezultātu paziņošanas, Administrācija nekavējoties dzēš pretendenta visus personas datus.
1. Lai nodrošinātu sabiedrības informēšanu par Konkursa uzvarētājiem, Konkursa pretendenta informācija (piemēram, vārds, uzvārds, fotogrāfija) tiks publicēta Jūrmalas valstspilsētas pašvaldības tīmekļa vietnē, drukātajos izdevumos un sociālajos tīklos. 
1. Konkursa pretendentu personas datus apstrādās Jūrmalas valstspilsētas pašvaldības darbinieki (piemēram, Komisijas locekļi) atbilstoši savos darba pienākumos noteiktajam apjomam, ievērojot personas datu aizsardzības un citos normatīvajos aktos noteiktās prasības. 

	Priekšsēdētājs
	(paraksts*)
	J. Lediņš



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

